Cel puţin 19 persoane au murit în noaptea de marţi spre miercuri în urma surpării unei autostrăzi în provincia chineză Guangdong (sud), anunţă presa de stat, relatează AFP. În total, 28 de vehicule au fost ”prinse” în surpare, potrivit postului public CCTV.
Incidentul a ”implicat 49 de persoane, dintre care 19 au fost confirmate moarte”, potrivit postului.
Viaţa persoanelor rănite şi spitalizate nu este în pericol, mai anunţă CCTV.
Imagini publicate pe reţele de socializare şi preluate de publicaţii locale surprind fum şi flăcări ieşind dintr-o groapă adâncă în care au căzut maşinile.
Autorităţile au anunţat că aproximativ 500 de persoane au fost trimise să ajute salvatori, potrivit presei de stat.
🚨🚨Breaking: A devastating incident unfolds in Guangdong, southern China, as reports indicate at least 19 fatalities following the collapse of a highway section. -AP #China #Guangdong #HighwayCollapse pic.twitter.com/kyy8uG2USv
— GlobalInsightsHub (@GlobalTrends88) May 1, 2024
Cauza surpării nu a fost stabilită. Provincia Guangdong este afectată de o serie de fenomene climatice violente în ultimele săptămâni - inundaţii şi o tornadă soldate cu morţi.